Marvin Harrison

Marvin Darnell Harrison Sr. (født 25. august 1972) er en amerkinask Pro Football Hall of Fame wide receiver som spilte for Indianapolis Colts i National Football League (NFL) i 13 sesonger. Han spilte college football for Syracuse Orange og ble draftet av Colts i første runde av NFL Draft i 1996.
Harrison vant en Super Bowl-ring med laget i Super Bowl XLI over Chicago Bears. Han ble utvalgt til Pro bowl og All-Pro åtte ganger og holdt rekorden for flest mottakelser i én sesong med 143 frem til Michael Thomas slo den med 149 i 2019. Harrison ble innlemmet i Hall of Fame i 2016 og blir av mange sett på som en av ligaens beste wide receivere noensinne.


== Karriere i college ==
Harrison gikk på Syracuse University hvor han var kampstarter i tre år for Syracuse Orange, og spilte med quarterback Donovan McNabb i sitt siste år. Harrison satte en skolerekord med 2 718 mottatte yards, som ble stående frem til 2017 da Steve Ishmael slo den i sin siste kamp. Harrison returnerte også 42 punts for 542 yards og to touchdowns, og var nummer to med 20 mottatte touchdowns, kun bak Rob Moore. Harrison ble uteksaminert med en grad i Retail Management.


=== Statistikker ===


== Profesjonell karriere ==

Harrison ble plukket opp som #19 av Indianapolis Colts i NFL Draft 1996, et pick Colts fikk da de byttet Jeff George til Atlanta Falcons. Harrison skulle gå videre til å bli en av de mest produktive mottakerne fra det draftet, som inkluderte spillere som  Keyshawn Johnson, Eric Moulds, Bobby Engram, Muhsin Muhammad, Eddie Kennison, Terry Glenn, Amani Toomer, Joe Horn og Terrell Owens.
I 2002 slo Harrison Herman Moores sesongrekord med tjue mottakelser, etter å ha avsluttet sesongen med 143 og 1 722 mottatte yards. Rekorden stod frem til 22. desember 2019 da New Orleans Saints' Michael Thomas avsluttet en sesong med 144. I desember 2006 ble Harrison den fjerde spilleren i NFLs historie til å nå 1 000 mottakelser, etter Jerry Rice (1 549), Cris Carter (1 101) og Tim Brown (1 094). Han er også en av kun syv wide receivere i NFLs historie som har nådd 100 touchdowns.
I 2005 hadde Harrison fem kamper med over 100+ yards over syv uker. I uke 15 forbigikk han Isaac Bruce for tiendeplass på topplisten for mottatte yards, og ble også lederen blant aktive spillere. Han holdt tittelen i to sesonger før Bruce igjen to ledelsen i uke 15 i 2007. Harrison hadde skadet kneet i en kamp mot Denver Broncos da han blokkerte en spiller og var ute resten av sesongen, og så låte spilletid i lagets eneste sluttspillkamp den sesongen. Det var kun den andre gangen at Harrison hadde gått glipp av kamper i seriespillet på grunn av skade, og den første siden 1998.
Under en kamp mot Detroit Lions 14. desember 2008 tok Harrison imot sin pasning #1 095, og forbigikk Tim Brown for tredjeplass på topplisten over mottatte pasninger i en spillerkarriere. Han gikk forbi Cris Carter da han tok imot sin pasning #1 102 i en 23–0 seier over Tennessee Titans 28. desember 2008.
Etter 2008-sesongen ba Harrison om å bli løslatt av Colts, og fikk ønsket oppfylt. Etter å ikke ha spilt gjennom hele 2009-sesongen gikk han av med pensjon.Harrison ble innlemmet i Indianapolis Colts Ring of honor under en kamp mot Carolina Panthers 27. november 2011. Harrison er innlemmet i Pro Football Hall of Fame.


== Statistikker i NFL ==


=== Seriespill ===


=== Sluttspill ===


==== NFL-rekorder ====
Flest mottakelser over 8 sesonger (826), 1999–2006, 9 sesonger (885), 1998–2006; 10 sesonger (958), 1997–2006; 11 sesonger (1 022) 1996–2006
Flest kamper i en karrere med minst 8 mottakelser (51), 9 mottakelser (32), 11 mottakelser (12), 12 mottakelser (8)
Flest kamper på rad med minst 6 mottakelser (16) og 9 mottakelser (6)
Flest sesonger på rad med minst 5 touchdowns (11) – delt med Jerry Rice, Don Hutson, Cris Carter, Tim Brown, Terrell Owens, Frank Gore
Flest sesonger på rad med minst 6 touchdowns (11) – delt med Terrell Owens, Jerry Rice, Don Hutson
Flest sesonger på rad med minst 5 mottatte touchdowns (11) – delt med Jerry Rice, Don Hutson, Cris Carter, Tim Brown, Terrell Owens
Flest sesonger på rad med minst 6 mottatte touchdowns (11) – delt med Jerry Rice, Don Hutson
Flest sesonger på rad med minst 10 mottatte touchdowns (8)
Flest sesonger på rad med minst 11 mottatte touchdowns (4) – delt med Lance Alworth, Art Powell
Flest sesonger på rad med minst 14 mottatte touchdowns (2) – delt med Jerry Rice
Flest sesonger med 1 400+ mottatte yards (4); 1999–2002 (slått av Julio Jones (5); 2014–2018)
Flest sesonger på rad med 82+ mottakelser (8); 1999–2006
Flest kamper i én sesong (2002) med minst 6 mottakelser (15), 7 mottakelser (12)–slått av Antonio Brown, 8 mottakelser (12), 9 mottakelser (10)–tangert av Julio Jones, 11 mottakelser (5)
Harrison og Peyton Manning holder NFL-rekorden for flest fullførte pasninger mellom en wide receiver og en quarterback med 953.
Harrison og Peyton Manning holder NFL-rekorden for flest touchdownpasninger mellom en WR og en QB med 114.
Harrison og Peyton Manning holder NFL-rekorden for flest pasningsyards mellom en WR og en QB med 12 766.
Harrison og Peyton Manning holder NFL-rekorden for flest fullførte pasninger i en sesong mellom en WR og en QB med 143 i 2002.
Den første spilleren til å ha to sesonger med 1 600+ mottatte yards i NFLs historie (1999 & 2002). (Torry Holt ble den andre (2000 & 2003), Calvin Johnson ble den tredje (2011 & 2012) og Antonio Brown ble den fjerde (2014 & 2015) Julio Jones ble den femte (2015 & 2018)).
Første spilleren til å ha 50+ mottakelser i sine 11 første sesonger i NFLs historie. (Torry Holt ble den andre den 27. desember 2009)
Flest sesonger på rad med 1 000+ samlede yards og 10+ mottatte touchdowns (8), 1999–2006
Den 18. desember 2006 ble Marvin Harrison og lagkamerat på Colts Reggie Wayne den eneste wide receiver-duoen i NFL til å nå 75 mottakelser og 1 000 yards 3 sesonger på rad. Milepælen ble nådd i en kamp mot Cincinnati Bengals under Monday Night Football.
Den 10. desember 2006 tok han imot sin 1 000. pasning i en kamp mot Jacksonville Jaguars. Han er den kjappeste spilleren til å nå milepælen, etter 167 kamper.
Den 28. desember 2008 tok han imot sin 1 100. pasning i en kamp mot Tennessee Titans i det som endte opp med å bli hans siste seriekamp, og hans siste i Indianapolis. Han er den kjappeste spilleren til å nå milepælen, etter 190 kamper.
Flest mottakelser i en spillers første 7 sesonger (665), 8 sesonger (759), 9 sesonger (845), 10 sesonger (927), 11 sesonger (1 022) og 13 sesonger (1 102) blant mottakere i NFL.
Flest mottatte pasninger per kamp i snitt i en karriere (5,8) – 1996–2008
Flest kamper på rad med 8+ mottatte yards (190) (206 inkl. sluttspill) − alle kampene han spilte i
Flest kamper på rad med en pasning på 6+ yards (190) (206 inkl. sluttspill) − alle kampene han spilte i
Flest kamper på rad med en pasning på 8+ yards (177) (192 inkl. sluttspill)


== Privatliv ==
Harrison ble saksøkt av Dwight Dixon, en straffedømt narkotikalanger, etter at han ble skutt utenfor Chuckie's Garage, en bedrift eid av Harrison, den 29. april 2008. De to hadde vært i en krangel noen minutter før skyteepisode over en hendelse noen uker i forkant, hvor Dixon og Harrison hadde endt opp i en krangel etter at Harrison nektet Dixon inngang til Playmakers, en bar som Harrison eide. Dixon påstod at det var Harrison som hadde skutt ham. Den 6. januar 2009 bekreftet statsadvokat Lynne Abraham at våpenet som ble brukt mot Dixon var samme modell som Harrisons pistol, men de kunne ikke fastslå hvem som hadde avfyrt våpenet.
Abraham erklærte også at de ikke kom til å følge opp med en kriminalsak som følge av motstridende vitneforklaringer. Harrison ble ikke sett på som en mistenkt i saken allerede en uke etter skyteepisoden. Dixon, som først hadde gitt navnet et falskt navn og påstod at han hadde blitt ranet av to, men da han ble forhørt på sykehuset, ble senere dømt for å ha gitt en falsk forklaring, og fikk seks måneder prøvetid. Det ble senere rapportert at Dixons advokat hadde søkt om en ny rettssak, da dommen ville bety at Dixon hadde brutt prøveløslatelsesbetingelser i en urelatert sak. Harrison ble også saksøkt av Robert Nixon, et offer i skuddvekslingen som utpekte Harrison som skytteren i et politiavhør.Dixon døde 21. juli 2009 etter å ha blitt skutt flere ganger i sin bil utenfor et bygg to kvartaler fra Harrisons sportsbar. I sykehuset etter skuddvekslingen fortalte Dixon etterforskere at hendelsen stammet fra skuddevkslingen året før, og påstod at Harrison hadde leid inn en leiemorder. En informant sa også at personen som hadde skutt Dixon var Lonnie Harrison, som var Marvin Harrisons søskenbarn. Den 16. juni 2010 rapporterte ESPN The Magazines Shaun Assael at politiet hadde konfiskert et 9mm håndvåpen fra Harrison under et trafikkstopp i Philadelphia. Politiet hadde testet våpenet for å se om de tre patronhylsene som endte opp i Dixons bil etter skytingen i april 2008 stammet fra den. Dixon, som eventuelt ble skutt og drept etter å igjen ha saksøkt, påstod at hylsene kom fra et annet våpen som Harrison hadde brukt. Myndighetene hadde allerede funnet en match mellom andre kuler og et annet skytevåpen Harrison eide. Harrison ble ikke siktet.
I 2014 klarte Harrison knapt å unngå en annen skyteepisode i Philadelphia.Harrisons sønn, Marvin Jr., annonserte at han skulle spille for Ohio State Buckeyes som wide receiver 31. oktober 2019.


== Referanser ==


== Eksterne lenker ==
(en) Karrierestatistikker og spillerinformasjon fra NFL.com · ESPN · Yahoo! Sports · Pro Football Reference